CELEX: 62012CA0062
Language: sk
Date: 2013-06-13 00:00:00
Title: Vec C-62/12: Rozsudok Súdneho dvora (prvá komora) z  13. júna 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Galin Kostov/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite (Spoločný systém dane z pridanej hodnoty — Smernica 2006/112/ES — Článok 9 ods. 1 — Pojem „zdaniteľná osoba“ — Fyzická osoba — Poskytovanie zdaniteľných služieb — Príležitostné poskytovanie služieb — Neexistencia súvislosti s profesijnou činnosťou, ktorá je zaregistrovaná a ktorá podlieha DPH — Nezávislý súdny exekútor)

3.8.2013   
            
            
               SK
            
            
               Úradný vestník Európskej únie
            
            
               C 225/26
            
         Rozsudok Súdneho dvora (prvá komora) z 13. júna 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Galin Kostov/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   (Vec C-62/12) (1)
   
   (Spoločný systém dane z pridanej hodnoty - Smernica 2006/112/ES - Článok 9 ods. 1 - Pojem „zdaniteľná osoba“ - Fyzická osoba - Poskytovanie zdaniteľných služieb - Príležitostné poskytovanie služieb - Neexistencia súvislosti s profesijnou činnosťou, ktorá je zaregistrovaná a ktorá podlieha DPH - Nezávislý súdny exekútor)
   2013/C 225/41
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd — Varna
   
      Účastníci konania pred vnútroštátnym súdom
   
   
      Žalobca: Galin Kostov
   
      Žalovaný: Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   
      Predmet veci
   
   Návrh na začatie prejudiciálneho konania — Administrativen săd — Varna — Výklad článku 9 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Pojem zdaniteľná osoba — Zdanenie daňou z pridanej hodnoty fyzickej osoby z dôvodu príležitostného poskytovania zdaniteľných služieb, ktoré nesúvisia s vykonávaním činnosti súdneho exekútora
   
      Výrok rozsudku
   
   Článok 9 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že fyzická osoba, ktorá je už platiteľom dane z pridanej hodnoty v súvislosti so svojimi činnosťami nezávislého súdneho exekútora, sa má považovať za „zdaniteľnú osobu“ v súvislosti s akoukoľvek inou ekonomickou činnosťou vykonávanou príležitostne za podmienky, že táto činnosť predstavuje činnosť v zmysle článku 9 ods. 1 druhého pododseku smernice o DPH.
   
      (1)  Ú. v. EÚ C 118, 21.4.2012.